PMIndiaData/PMIndiaSum huggingface dataset:
তথ্য-যোগাযোগ প্রযুক্তি ও বৈদ্যুতিন(আই.সি.টি. এন্ড ই.) ক্ষেত্রে সহযোগিতার জন্য ভারত ও বেলজিয়ামের মধ্যে মউ-এরঅনুমোদন কেন্দ্রীয় মন্ত্রীসভায়

নয়া দিল্লি: ৩ জানুয়ারি: প্রধানমন্ত্রী শ্রীনরেন্দ্র মোদির পৌরহিত্যে কেন্দ্রীয় মন্ত্রিসভা বুধবার তথ্য যোগাযোগ প্রযুক্তি ওবৈদ্যুতিন (আই.সি.টি. এন্ড ই.) ক্ষেত্রে সহযোগিতার জন্য ভারত ও বেলজিয়ামের মধ্যেসমঝোতা স্মারক (মউ) সম্পর্কে অবহিত হলো| বেলজিয়ামের রাজা ফিলিপের ভারত সফরের সময়গত ৭ নভেম্বর ২০১৭ তারিখে এই মউ স্বাক্ষরিত হয়েছিল| এই মউ-এর মাধ্যমে ভারত ও বেলজিয়ামেরমধ্যে আই.সি.টি. এন্ড ই. নীতির ক্ষেত্রে সেরা বিষয়ের আদান-প্রদান সহ বেশকিছু বিষয়েসহযোগিতার সম্ভাবনা| এর মধ্যে রয়েছে আই.সি.টি. এন্ড ই.-এর ক্ষেত্রে নির্মাণ ওপরিষেবা উন্নয়নে জোর দিয়ে ডিজিটাল এজেন্ডা প্রযুক্তি ও গবেষণা, ই-গভর্নেন্স ও ই-জনপরিষেবা প্রদান, বিশেষজ্ঞদের যাতায়াত, সম্মেলনে অংশ গ্রহণ, সাইবার নিরাপত্তা এবংপর্যাপ্ত ডাটা, বাজারের সহজলভ্যতা, বাণিজ্য ও পরিষেবার বিভিন্ন বিষয়ের সমস্যাসমাধান| বৈদ্যুতিন ও তথ্য-প্রযুক্তি মন্ত্রক বিভিন্নদেশের সঙ্গে তথ্য-যোগাযোগ প্রযুক্তির (আই.সি.টি.) ক্ষেত্রে সহযোগিতার জন্য কাজ করেচলেছে| বর্তমান জ্ঞানের যুগে আই.সি.টি. আর্থিক প্রবৃদ্ধির পাশাপাশি দেশের বিভিন্নসামাজিক উন্নয়নকে এগিয়ে নিয়ে যাওয়ার ক্ষেত্রে এক বিশেষ গুরুত্বপূর্ণ ভুমিকা পালনকরছে| তাই এক্ষেত্রে তথ্য ও জ্ঞানের আদান-প্রদানের জন্য বৈদ্যুতিন ওতথ্য-প্রযুক্তি মন্ত্রক বিভিন্ন দেশের সংশ্লিষ্ট সংস্থা ও সংগঠনের সঙ্গে চুক্তি ওসমঝোতা স্বাক্ষর করে চলেছে| ভারত সরকারের ‘ডিজিট্যাল ইন্ডিয়া’, ‘মেক ইন ইন্ডিয়া’ইত্যাদির মত উদ্যোগের প্রতি লক্ষ্য রেখে এক্ষেত্রে বাণিজ্যের সুযোগ বৃদ্ধি এবংপ্রযুক্তি ক্ষেত্রে বিনিয়োগকে আকৃষ্ট করার প্রয়োজনীয়তাও দেখা দিয়েছে| ভারত ও বেলজিয়ামের মধ্যে নিবিড়বন্ধুত্বপূর্ণ সম্পর্ক রয়েছে| ইউরোপিয়ান ইউনিয়নের মধ্যে ভারতের বাণিজ্য সহযোগীহিসেবে বেলজিয়াম দ্বিতীয় স্থানে রয়েছে| বেলজিয়াম ই-গভর্নেন্স, বৈদ্যুতিন আই.ডি.কার্ড, ওয়েবসাইটের মাধ্যমে কর ইত্যাদি বিভিন্ন যোগাযোগ প্রযুক্তির ক্ষেত্রে দক্ষ|গত ২০১৬ সালের মার্চ মাসে প্রধানমন্ত্রী যখন ব্রাসেলস গিয়ে ইউরোপিয়ান ইউনিয়নেরসম্মেলনে যোগ দিয়েছিলেন, তখন দ্বিপাক্ষিক আলোচনার ভিত্তিতে দু’দেশের মধ্যেতথ্য-প্রযুক্তি ও বৈদ্যুতিন ক্ষেত্রে মউ স্বাক্ষরের প্রস্তাব গ্রহণ করা হয়| সেঅনুযায়ী কেন্দ্রীয় বৈদ্যুতিন ও তথ্য-প্রযুক্তি মন্ত্রী নয়া দিল্লিতে গত ৭ফেব্রুয়ারি ২০১৭ তারিখে ব্রাজিলের মহামান্য উপ-প্রধানমন্ত্রী শ্রী আলেকজান্ডার ডেক্রু’র নেতৃত্বে এক প্রতিনিধি দলের সঙ্গে বৈঠক করেন| সেই বৈঠকে ডিজিট্যাল ইন্ডিয়াএবং ডিজিট্যাল বেলজিয়াম নিয়ে দু’দেশের মানুষকে ডিজিট্যালভাবে সক্ষম করার জন্যএকসঙ্গে কাজ করার বিষয়ে প্রতিশ্রুতি নিয়ে দৃঢ়তা ব্যক্ত করা হয়|
ইজ্রায়েলের প্রধানমন্ত্রী হিসেবে দায়িত্ব গ্রহণ করায় নাফতালি বেনেটকে প্রধানমন্ত্রীর শুভেচ্ছা

প্রধানমন্ত্রী ভারত-ইজ্রায়েল কৌশলগত অংশীদারীত্বকে শক্তিশালী করার জন্য বেঞ্জামিন নেতানিয়াহুর প্রতি কৃতজ্ঞতা প্রকাশ করেছেন প্রধানমন্ত্রী শ্রী নরেন্দ্র মোদী, মিঃ নাফতালি বেনেটকে ইজ্রায়েলের প্রধানমন্ত্রী হিসেবে দায়িত্ব গ্রহণের জন্য অভিনন্দন জানিয়েছেন। এক ট্যুইটবার্তায় প্রধানমন্ত্রী বলেছেন, “ মাননীয় @naftalibennett, ইজ্রায়েলের প্রধানমন্ত্রী হিসেবে দায়িত্ব গ্রহণের জন্য আপনাকে অভিনন্দন জানাই। আগামী বছর আমরা দুই দেশের কুটনৈতিক সম্পর্ক গড়ে ওঠার ৩০ বছর পূর্ণ হবে। @Israeli
বিশকেক সফরের পূর্বে প্রধানমন্ত্রীর বিবৃতি

সাংহাই সহযোগিতা সংগঠন (এসসিও) – এর রাষ্ট্র পরিষদের প্রধানদের বৈঠকে যোগ দিতে আমি ১৩ – ১৪ জুন বিশকেক সফর করছি। এই অঞ্চলে বহুস্তরীয়, রাজনৈতিক, নিরাপত্তা, অর্থনৈতিক এবং মানুষের সঙ্গে মানুষের যোগাযোগ বৃদ্ধি করতে আমরা সাংহাই সহযোগিতা সংগঠনকে বিশেষ গুরুত্ব দিয়ে থাকি। দু’বছর আগে পূর্ণ সদস্য লাভের পর থেকে সংগঠনের বিভিন্ন আলাপ-আলোচনায় ভারত সক্রিয়ভাবে অংশগ্রহণ করেছে। সংগঠনের সভাপতি হিসাবে আমরা কিরঘিজস্থানকে গত বছর সবরকম সহযোগিতা দিয়েছি। সংগঠনের শিখর বৈঠকে বিশ্ব নিরাপত্তা পরিস্থিতি, বহু পাক্ষিক অর্থনৈতিক সহযোগিতা, মানুষের সঙ্গে মানুষের যোগাযোগ ও আদান-প্রদান সহ আন্তর্জাতিক ও আঞ্চলিক গুরুত্বপূর্ণ বিভিন্ন বিষয়ে আলাপ-আলোচনার সম্ভাবনা রয়েছে। শিখর সম্মেলনের পাশাপাশি, দ্বিপাক্ষিক স্তরে একাধিক নেতৃবৃন্দের সঙ্গে আমার বৈঠকে বসার পরিকল্পনা রয়েছে। কিরঘিজস্থানের রাষ্ট্রপতির আমন্ত্রণে, সংগঠনের শিখর বৈঠক শেষে আমি ১৪ তারিখ সেদেশে দ্বিপাক্ষিক সফর করব। ঐতিহাসিক ও সভ্যতাগত যোগসূত্রের পাশাপাশি, ভারত ও কিরঘিজস্থানের মধ্যে পরম্পরাগত উষ্ণ ও মৈত্রীপূর্ণ সম্পর্ক রয়েছে। সাম্প্রতিক সময়ে প্রতিরক্ষা, নিরাপত্তা, বাণিজ্য ও বিনিয়োগ সহ আমাদের দু’দেশের মধ্যে দ্বিপাক্ষিক সম্পর্ক বিভিন্ন ক্ষেত্রে সম্প্রসারিত হয়েছে। দ্বিপাক্ষিক সহযোগিতার বিভিন্ন বিষয় নিয়ে বিশদ আলাপ-আলোচনার পাশাপাশি, ভারত – কিরঘিজ বাণিজ্য ফোরামের প্রথম বৈঠকেও রাষ্ট্রপতি জিনবেকভ এবং আমি বক্তব্য রাখব। আমার দৃঢ় বিশ্বাস যে, এই সফরের ফলে কিরঘিজস্থানের সঙ্গে আমাদের সম্পর্ক আরও সুদৃঢ় এবং সংগঠনের সদস্য দেশগুলির সঙ্গে সহযোগিতা আরও মজবুত হবে।
অসমের কোকরাঝাড়ে হামলা ও আক্রমণের ঘটনার তীব্র নিন্দা করলেন প্রধানমন্ত্রী

অসমের কোকরাঝাড়ে হামলা ও সন্ত্রাসের ঘটনার তীব্র নিন্দা করলেন প্রধানমন্ত্রী শ্রীনরেন্দ্র মোদী। একইসঙ্গে তিনি শোক প্রকাশ করলেন এই ঘটনার জন্য। একবার্তায় প্রধানমন্ত্রী বলেন, “কোকরাঝাড়ে আক্রমণ ও হামলার ঘটনায় আমি মর্মাহত। এইঘটনার আমি কঠোর নিন্দা করি। নিহতদের শোকসন্তপ্ত পরিবার এবং আহতদের জন্য রইল আমারউদ্বেগ ও প্রার্থনা। অসম সরকারের সঙ্গে যোগাযোগ রক্ষা করে পরিস্থিতির ওপর তীক্ষ্ণ নজর রাখছে কেন্দ্রীয় স্বরাষ্ট্র মন্ত্রক।” /…
শিক্ষক দিবসে প্রধানমন্ত্রীর বার্তা

শিক্ষক দিবস উপলক্ষ্যে প্রধানমন্ত্রী শ্রী নরেন্দ্র মোদী এক বার্তায় বলেছেন, “আপনাকে এবং সমগ্র শিক্ষক সমাজকে শিক্ষক দিবসের শুভেচ্ছা।” এই দিবস সমগ্র শিক্ষক সমাজকে তাদের কঠোর পরিশ্রম, আন্তরিকতা ও অঙ্গিকারের জন্য সম্মান ও শ্রদ্ধা জানানোর মুহূর্ত। শ্রেণীকক্ষে শিক্ষাদানের পাশাপাশি, শিক্ষক-শিক্ষিকারা ব্যতিক্রমী পথ-প্রদর্শক ও আলোর দিশারী যারা ছাত্রছাত্রীদের জীবনে অগ্রণী ভূমিকা পালন করেন। শিক্ষক সমাজের নিঃস্বার্থ মানসিকতা সর্বব্যাপী প্রশংসিত দৈনন্দিন ব্যস্ততা ও পারিবারিক দায়িত্ব সত্বেও ছাত্রছাত্রীরা সহজেই নতুন ধ্যান-ধারণা ও পন্হা-পদ্ধতি সহজেই রপ্ত করতে পারে, তা শিক্ষক-শিক্ষিকারা সুনিশ্চিত করতে চান। ফলাফলের ওপর মনোযোগ আজ, ভারত শিক্ষা ক্ষেত্রে এক লক্ষ্যণীয় পরিবর্তন প্রত্যক্ষ্য করছে। শিক্ষা ক্ষেত্রে আমরা খরচের চিরাচরিত মানসিকতাকে দূরে সরিয়ে এখন পরিণামের ওপর অগ্রাধিকার দিচ্ছি। এ প্রসঙ্গে শিক্ষক-শিক্ষিকারা তরুণ মনে গবেষণা ও উদ্ভাবনের মানসিকতা গড়ে তুলতে যে আন্তরিক ও কঠোর প্রয়াস চালাচ্ছেন, তা আমাকে আনন্দ দেয়। এটাই হল সেই মানসিকতা যা আমাদের যুব সমাজকে নিজেদের ও দেশের জন্য ব্যতিক্রমী কিছু করতে শক্তি জোগায়। একবার ব্যবহারযোগ্য প্লাস্টিক বর্জনে সাহায্য এই শিক্ষক দিবসে, আমার সহ-নাগরিকসম শিক্ষক-শিক্ষিকাদের কাছে একটি অনুরোধ আছে। আপনারা সকলেই অবগত আছেন যে, একবার ব্যবহারযোগ্য প্লাস্টিক বর্জনে ভারত এক গণ-আন্দোলন শুরু করেছে। এই আন্দোলনে আমি শিক্ষক সমাজের সক্রিয় সমর্থন ও অংশগ্রহণ প্রত্যাশা করেছি। একবার ব্যবহারযোগ্য প্লাস্টিকের মাধ্যমে আমাদের পরিবেশের যে ক্ষতি হচ্ছে, সে ব্যাপারে যদি শিক্ষক-শিক্ষিকারা ছাত্রছাত্রীদের সম্যক ধারণা গড়ে তোলার চেষ্টা করেন এবং এ ধরণের প্লাস্টিকের ব্যবহার বন্ধ করতে তাদের পরামর্শ দেন, তাহলে ছাত্রছাত্রীরা এই গণ-আন্দোলনের অঙ্গ হয়ে উঠতে উৎসাহিত বোধ করবে। আর এটাই হবে আমাদের প্রিয় পূজনীয় বাপুর জন্মের সার্ধশতবার্ষিকীতে তাঁর প্রতি শ্রেষ্ঠ শ্রদ্ধা নিবেদন। এই শিক্ষক দিবসে, এক অসাধারণ শিক্ষক ও পথ-প্রদর্শক মহান ডঃ সর্বপল্লী রাধাকৃষ্ণণকেও আমার শ্রদ্ধা জানাই। মহান এই ব্যক্তিত্বের জীবন কর্ম আরও বেশি সংখ্যক মানুষকে পেশা হিসেবে শিক্ষাকে গ্রহণ করা এবং যুব সমাজের পথ-প্রদর্শক হয়ে ওঠার জন্য অনুপ্রাণিত করুক।
তেসরা জানুয়ারী প্রধানমন্ত্রী পাঞ্জাব সফর করবেন

প্রধানমন্ত্রী শ্রী নরেন্দ্র মোদী আগামীকাল তেসরা জানুয়ারী পাঞ্জাব সফর করবেন। তিনি ঐদিন জলন্ধরে ভারতীয় বিজ্ঞান কংগ্রেসের ১০৬তম পর্বের উদ্বোধন করবেন। উদ্বোধনী অনুষ্ঠানে প্রধানমন্ত্রী ভাষন দেবেন। তারপর তিনি পাঞ্জাবের গুরুদাসপুরে একটি জনসভায় ভাষন দেবেন। সারা দেশে বিজ্ঞান, প্রযুক্তি ও উদ্ভাবনের উৎসাহ বজায় রেখে নিজ চিন্তাভাবনার সঙ্গে সামঞ্জস্য রেখে প্রধানমন্ত্রী দায়িত্ব গ্রহণের পর থেকে এটি হবে তার পঞ্চমবারের জন্য ভারতীয় বিজ্ঞান কংগ্রেসে ভাষন। পূর্বে, ২০১৮ সালে তিনি বিজ্ঞান কংগ্রেসের ১০৫তম পর্ব, ২০১৭তে ১০৪তম পর্ব, ২০১৬তে ১০৩তম পর্ব এবং ২০১৫তে বিজ্ঞান কংগ্রেসের ১০২তম পর্বে উদ্বোধনী ভাষন দেবেন। /…
দক্ষিণ আফ্রিকার রাষ্ট্রপতির সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ দক্ষিণ আফ্রিকার রাষ্ট্রপতি মি: সিরিল রামাফোসার সঙ্গে টেলিফোনে কথা বলেন। বিশ্বজুড়ে কোভিড – ১৯ মহামারীর ফলে সৃষ্ট অভ্যন্তরীন, আঞ্চলিক এবং আন্তর্জাতিক সঙ্কট নিয়ে দুই নেতা আলোচনা করেন। তাঁরা, তাঁদের দেশের জনগণের স্বাস্থ্য সুরক্ষা এবং উদ্ভূত আর্থিক সঙ্কট মোকাবিলায় কি কি ব্যবস্থা নিয়েছেন, তা নিয়েও কথা বলেন। সঙ্কটের এই সময়ে দক্ষিণ আফ্রিকাকে ভারত, অত্যাবশক ওষুধ সহ সম্ভাব্য সব রকমের সহায়তার আশ্বাস দিলেন প্রধানমন্ত্রী। এই মহামারীর মোকাবিলায় আফ্রিকা মহাদেশে প্রেসিডেন্ট রামাফোসা, আফ্রিকান ইউনিয়নের প্রধান হিসেবে যে ভূমিকা পালন করছেন, প্রধানমন্ত্রী তার প্রশংসা করেন। ভারত এবং দক্ষিণ আফ্রিকার মধ্যে শতাব্দী প্রাচীন বন্ধুত্ব এবং দু’দেশের জনগণের মধ্যে যোগাযোগের প্রসঙ্গ উল্লেখ করে শ্রী মোদী, এই ভাইরাস মোকাবিলায় আফ্রিকাকে পুরো সাহায্য করার বিষয়ে ভারতের অঙ্গীকার আবারও ব্যক্ত করেন।
পরিকাঠামো প্রসার এবং পণ্য ও পরিষেবা যোগানেরকাজকে সহজতর করে তুলতে ভারত-কোরিয়া চুক্তি স্বাক্ষরের প্রস্তাব  : অনুমোদন কেন্দ্রীয় মন্ত্রিসভার

ভারতেপরিকাঠামো উন্নয়ন এবং তৃতীয় দেশগুলিতে পণ্য ও পরিষেবা যোগানের উদ্দেশ্যে ভারতেরআমদানি-রপ্তানিকারক ব্যাঙ্ক (একজিম ব্যাঙ্ক) এবং কোরিয়ার এক্সপোর্ট-ইমপোর্টব্যাঙ্ক (কেগজিম)-এর মধ্যে প্রস্তাবিত চুক্তিটিকে আজ অনুমোদন দেওয়া হল প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। আগামী১৪ ও ১৫ জুন, ২০১৭ তারিখে ভারতের অর্থমন্ত্রী শ্রী অরুণ জেটলির আসন্ন কোরিয়াসফরকালে দু’দেশের মধ্যে স্বাক্ষরিত হবে এই বিশেষ চুক্তিটি। ভারত ও কোরিয়ার মধ্যেঅর্থ সংক্রান্ত বিষয়ে দ্বিপাক্ষিক আলাপ-আলোচনার জন্য ঐ দেশ সফর করবেন ভারতেরঅর্থমন্ত্রী। কেন্দ্রীয়মন্ত্রিসভার আজকের এই সিদ্ধান্ত গ্রহণের ফলে ভারত ও কোরিয়ার মধ্যে আন্তর্জাতিকরপ্তানি প্রসারের বিষয়টি যেমন উৎসাহিত হবে, অন্যদিকে তেমনই দু’দেশের মধ্যে আরওনিবিড় হয়ে উঠবে রাজনৈতিক তথা অর্থনৈতিক সম্পর্ক। প্রস্তাবিত চুক্তির আওতায় ভারতেপরিকাঠামো প্রসার এবং তৃতীয় দেশগুলিতে পণ্য ও পরিষেবা যোগানের কাজকে সহজতর করেতুলতে ৯ বিলিয়ন মার্কিন ডলারের ঋণ সহায়তার সংস্থান থাকবে। ‘স্মার্ট নগরী’, রেল,বিদ্যুৎ উৎপাদন ও সংবহন সম্পর্কিত প্রকল্পগুলিতে এই ঋণ সহায়তা কাজে লাগানো হবে।এছাড়াও, এই চুক্তির আওতায় ভারত ও কোরিয়া থেকে পণ্য ও পরিষেবার যোগান দেওয়া হবেতৃতীয় দেশগুলির বিভিন্ন প্রকল্পে। /…
ভারতীয় সেনা কল্যাণ তহবিলে পুরস্কারের ১৮ হাজার টাকা দান করল কুয়েতের অনাবাসী ভারতীয় ছাত্র শ্রীমানঋদ্ধিরাজ

কুয়েতের এক অনাবাসী ভারতীয় ছাত্র শ্রীমান ঋদ্ধিরাজ কুমার ভারতীয় সেনাকল্যাণ তহবিলে দানের জন্য ১৮ হাজার টাকার একটি চেক তুলে দিল প্রধানমন্ত্রী শ্রীনরেন্দ্র মোদীর হাতে। সমমূল্যের মোট ৮০ কুয়েত দিনার সে পুরস্কারস্বরূপ লাভ করেছিলএসিইআর-এর কাছ থেকে। আজ এখানে তার মা’কে সঙ্গে নিয়ে শ্রীমান ঋদ্ধিরাজ দেখা করেশ্রী নরেন্দ্র মোদীর সঙ্গে। কুয়েতের ইন্ডিয়ান এডুকেশনাল স্কুলের ছাত্র ঋদ্ধিরাজ অস্ট্রেলিয়ার শিক্ষাগবেষণা পরিষদ (এসিইআর) পরিচালিত শিক্ষার উৎকর্ষ সম্পর্কিত একটি পরীক্ষায়মধ্যপ্রাচ্য থেকে গণিত ও বিজ্ঞানে বিশেষ সাফল্যের সুবাদে এই ৮০ কুয়েত দিনার সে পুরস্কার-স্বরূপঅর্জন করে। শিক্ষা ক্ষেত্রে ঋদ্ধিরাজের এই সাফল্যের জন্য তাকে অভিনন্দিত করেনপ্রধানমন্ত্রী শ্রী নরেন্দ্র মোদী। সেইসঙ্গে, কল্যাণমূলক কাজে অর্থদানের মাধ্যমে সেযে উদারতা ও মহানুভবতা দেখিয়েছে, তারও বিশেষ প্রশংসা করেন তিনি। এই ছাত্রটি যে বেশকয়েকটি উদ্ভাবনমূলক কর্মসূচির সঙ্গে যুক্ত, এদিন সে সম্পর্কেও অবহিত করা হয় ভারতেরপ্রধানমন্ত্রীকে। ঋদ্ধিরাজের মা শ্রীমতী কৃপা ভাট প্রধানমন্ত্রীকে জানান যে, তিনি নিজেও বর্তমানে‘প্রত্যেকটি শিশুর মধ্যে লুকিয়ে রয়েছে প্রতিভা’ নামের একটি প্রকল্পের সঙ্গে যুক্তরয়েছেন এবং এই কাজের সূত্রে শিশুদের মধ্য থেকে মেধা ও প্রতিভা খুঁজে বের করার জন্যমুক্ত আলোচনাচক্রেরও তিনি একজন সংগঠক। শিক্ষামূলক উদ্ভাবন প্রকল্পকে এইভাবেউৎসাহিত করার কাজে অঙ্গীকারবদ্ধ হওয়ার জন্য শ্রীমতী কৃপা ভাট’কেও অভিনন্দন জানানপ্রধানমন্ত্রী।
যুক্তরাজ্যের নতুন প্রধানমন্ত্রী মিসেস তেরেসা মে-কে অভিনন্দন শ্রী নরেন্দ্র মোদীর

যুক্তরাজ্যের নতুন প্রধানমন্ত্রী রূপে দায়িত্বভার গ্রহণ করায় মিসেস তেরেসা মে-কে অভিনন্দন জানিয়েছেন ভারতের প্রধানমন্ত্রী শ্রী নরেন্দ্র মোদী। ভারত-যুক্তরাজ্য সম্পর্ককে আরও শক্তিশালী করে তোলার ক্ষেত্রে তাঁর পূর্বসূরী মিঃ ডেভিড ক্যামেরনের বিশেষ অবদানেরও সপ্রশংস উল্লেখ করেছেন তিনি। এক বার্তায় প্রধানমন্ত্রী বলেছেন : “যুক্তরাজ্যের নতুন প্রধানমন্ত্রী হিসেবে দায়িত্বভার গ্রহণ করায় অভিনন্দন জানাই মিসেস তেরেসা মে-কে। ভারত-যুক্তরাজ্য সম্পর্ককে আরও জোরদার করে তুলতে তাঁর সঙ্গে কাজ করার জন্য আমরা আগ্রহের সঙ্গে অপেক্ষা করছি। ভারত-যুক্তরাজ্য সম্পর্ককে শক্তিশালী করে তোলার কাজে মিঃ ডেভিড ক্যামেরনের গুরুত্বপূর্ণ অবদানেরও বিশেষ প্রশংসা করি আমি।” /
কর বিধি সংশোধনী বিল অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা অধ্যাদেশের পরিবর্তে কর বিধি সংশোধনী বিল, ২০১৯ পেশের প্রস্তাব অনুমোদন করল। লগ্নি টানতে, কর্মসংস্থান বৃদ্ধি করতে এবং আর্থিক বৃদ্ধির জন্য গোটা বিশ্বে অনেক দেশই কোম্পানির জন্য আয়করের হার কমিয়েছে। এছাড়াও, অর্থ আইন (২ নং), ২০১৯ বলবৎ হওয়ার পর অর্থনৈতিক উন্নয়নের জন্য এই সংশোধনী জরুরি হয়ে পড়েছে। আয়কর আইনে সংশোধনের মাধ্যমে এই লক্ষ্য অর্জন করার জন্য এবং যেহেতু সংসদের অধিবেশন ছিল না, তাই সেপ্টেম্বর মাসে ‘দ্য ট্যাক্সেশন ল’জ অ্যামেন্ডমেন্ট অর্ডিন্যান্স, ২০১৯’ বলবৎ হয়েছিল। অধ্যাদেশে যে সংশোধনীগুলি আনা হয় তার বৈশিষ্ট্যগুলি নিম্নরূপ – বৃদ্ধি এবং লগ্নি বাড়াতে আয়কর আইনেরই নতুন সংস্থান অন্তর্ভুক্ত করা হয়েছে যাতে ২০১৯-২০-র চলতি অর্থ বছর থেকে কার্যকর হয়। ঘরোয়া কোন কোম্পানি ২২ শতাংশ কর এবং ১০ শতাংশ সারচার্জ ও ৪ শতাংশ সেস দিতে পারে যদি এটি কোন উৎসাহভাতা বা ছাড় না চায়। কার্যকর করের হার এই কোম্পানিগুলির জন্য কমে দাঁড়িয়েছে ২৫.১৭ শতাংশ। এইসব কোম্পানিগুলিকে ‘মিনিমাম অল্টারনেট ট্যাক্স’ও (এমএটি) দিতে হবে। উৎপাদন শিল্পে নতুন লগ্নি টানতে এবং সরকারের ‘মেক ইন ইন্ডিয়া’ উদ্যোগে গতি আনতে আয়কর আইনে আরও একটি সংস্থান অন্তর্ভুক্ত হয়েছে যাতে ২০১৯-এর ১ অক্টোবর বা তারপর স্থাপিত যে কোন দেশী কোম্পানি যেটি ২০২৩-এর ৩১ মার্চের মধ্যে উৎপাদন শুরু করবে তারা ১৫ শতাংশ কর, ১০ শতাংশ সারচার্জ অতিরিক্ত মাশুল এবং ৪ শতাংশ সেস দিতে পারবে, যদি সে উৎসাহভাতা বা ছাড় দাবি না করে। এইসব কোম্পানিগুলির জন্য কার্যকর করের হার কমে হল ১৭.১৬ শতাংশ। এগুলিও এমএটি-র আওতায় আসবে না। কোন কোম্পানি যদি এই ছাড়ের সুযোগ বা উৎসাহভাতা না নেয়, তাহলে সে সংশোধন হওয়ার আগের হারেই কর দিয়ে যাবে। যদিও এই কোম্পানিগুলিও তাদের কর ছাড়ের মেয়াদ ফুরোলে নতুন হারে কর দিতে পারবে। কোম্পানি তার সিদ্ধান্ত নেওয়ার পরে তাকে ২২ শতাংশ হারে কর দিতে হবে। এছাড়া ঐ কোম্পানিগুলিকে অব্যাহতি দিতে এমএটি-র হার বর্তমান ১৮.৫ শতাংশ থেকে কমিয়ে করা হয়েছে ১৫ শতাংশ। তালিকাভুক্ত কোম্পানিগুলিকে রেহাই দিতে অর্থ আইনে অন্তর্ভুক্ত ‘বাই-ব্যাক ট্যাক্স অন শেয়ার্স’ প্রযোজ্য হবে না যে ঘোষণা ২০১৯-এর ৫ জুলাই-এর আগে করা হয়েছিল। মূলধনী বাজারে তহবিলের যোগানে স্থিতিশীলতা রাখতে অর্থ আইনে মূলধনী লাভের ওপর যে সারচার্জ বৃদ্ধি করা হয়েছিল, সেগুলি আর প্রযোজ্য হবে না। এছাড়া এও বলা হয়েছে, বৃদ্ধিপ্রাপ্ত সারচার্জ এফপিআই-এর আয়ের ফলে উদ্ভূত মূলধনী লাভের এটি প্রযোজ্য হবে না। /
প্রধানমন্ত্রীর কার্যালয়ে দিওয়ালী মিলন অনুষ্ঠান

নতুন দিল্লির লোক কল্যাণ মার্গে প্রধানমন্ত্রীর কার্যালয়ের আধিকারিক ও কর্মচারীদের জন্য বুধবার দিওয়ালী মিলন অনুষ্ঠানের আয়োজন করা হয়। এই উপলক্ষে প্রধানমন্ত্রী শ্রী নরেন্দ্র মোদী প্রত্যেককে দিওয়ালীর উষ্ণ অভিনন্দন জানান। প্রধানমন্ত্রীর কার্যালয়ের কর্মী-আধিকারিকদের কাজকর্ম ও ভূমিকার প্রশংসা করে প্রধানমন্ত্রী বলেন, সরকারের পক্ষ থেকে যে সংস্কারমূলক উদ্যোগ পরিচালিত হয়েছে, তা সম্ভব হয়েছে এই কার্যালয়ের কর্মী ও আধিকারিকদের কঠোর পরিশ্রম ও নিরন্তর প্রয়াসের জন্য। কার্যালয়ের কর্মচারীদের বিগত বছরের বিভিন্ন ঘটনাক্রম সম্পর্কে অবগত হয়ে আগামী বছরগুলিতে আরও বেশি সাফল্য অর্জনের ব্যাপারে প্রধানমন্ত্রী তাঁদের উৎসাহিত করেন। প্রধানমন্ত্রী বলেছেন, প্রধানমন্ত্রীর কার্যালয়ের সমস্ত সরকারি কাজকর্মের ক্ষেত্রে আদর্শ-স্বরূপ হয়ে উঠেছে। তিনি বলেন, প্রধানমন্ত্রীর কার্যালয় কেবল বিভিন্ন কর্মপরিকল্পনাই সম্পাদন করে না, সেই সঙ্গে অন্যদেরকেও সঠিক দিশায় পরিচালিত করতে উৎসাহিত করে। কার্যালয়ের কর্মী ও আধিকারিকদের অন্যান্য দপ্তরের কাছে কর্মসম্পাদন ও প্রতিশ্রুতি পালনে প্রেরণাদায়ক হয়ে ওঠার জন্যও প্রধানমন্ত্রী পরামর্শ দেন। ২০২২ সালে ভারতের স্বাধীনতার ৭৫তম বার্ষিকী উদযাপনের পূর্বেই সরকারের কাছে যে সমস্ত লক্ষ্য রয়েছে, সেগুলি পূরণের কথাও তিনি উল্লেখ করেন। প্রধানমন্ত্রী আরও বলেছেন, লক্ষ লক্ষ মানুষের স্বপ্ন ও প্রত্যাশা পূরণের লক্ষ্যে প্রধানমন্ত্রীর কার্যালয়ের কর্মপ্রচেষ্টা অব্যাহত থাকবে। …
গন্তব্য উত্তরাখন্ড : বিনিয়োগকারি সম্মেলন, ২০১৮-তে প্রধানমন্ত্রীর ভাষন

প্রধানমন্ত্রী শ্রী নরেন্দ্র মোদী রবিবার (৭ অক্টোবর) দেরাদুনে “গন্তব্য উত্তরাখন্ড : বিনিয়োগকারি সম্মেলন, ২০১৮-তে” প্রধানমন্ত্রীর ভাষন দেন। তিনি বলেন, ভারত এখন দ্রুত পরিবর্তনের মধ্য দিয়ে চলেছে। আগামী দশকগুলিতে ভারত বিশ্বজুড়ে বিকাশের ক্ষেত্রে এক অন্যতম চালিকাশক্তি হয়ে উঠবে বলে সর্বত্র স্বীকৃতি পাচ্ছে। ভারতে আর্থিক সংস্কারের ও তার পরিমান অভূতপূর্ব। এ প্রসঙ্গে, শ্রী মোদী বলেন, সহজে ব্যবসা-বাণিজ্য করার ক্রমতালিকায় ভারত ৪২ ধাপ উপরে উঠে এসেছে। কর ক্ষেত্রে বিভিন্ন সংস্কারের কথা উল্লেখ করে প্রধানমন্ত্রী বলেন, দেউলিয়া ও ঋণ পরিশোধে অক্ষমতা বিধি সহজে ব্যবসা-বাণিজ্য করার অনুকূল পরিস্হিতির সৃষ্টি করেছে। প্রধানমন্ত্রী আরও বলেন, স্বাধীনোত্তরকালে অভিন্ন পণ্য ও পরিষেবা করের (জিএসটি) রূপায়ণ, কর ক্ষেত্রে সবচেয়ে বড় সংস্কার। এই কর ব্যবস্হা দেশকে ‘এক-বাজারে’ পরিণত করতে এবং কর-সংগ্রহ বাড়াতে সাহায্য করেছে বলেও তিনি মন্তব্য করেন। পরিকাঠামো ক্ষেত্রে দ্রুত অগ্রগতি হচ্ছে উল্লেখ করে প্রধানমন্ত্রী বলেন, সড়ক-নির্মাণ, রেললাইন স্হাপন, নতুন মেট্রোরেল পরিষেবা, উচ্চগতি সম্পন্ন রেল প্রকল্প এবং ডেটিকেটেড ফ্রেইট করিডর নির্মাণের কাজ জোরকদমে এগিয়ে চলেছে। তিনি অ-সামরিক বিমান পরিবহন ক্ষেত্রে অগ্রগতির পাশাপাশি সাধারণ মানুষের স্বার্থে আবাসন, বিদ্যুৎ, দূষণমুক্ত জ্বালানি, স্বাস্হ্য ও ব্যাঙ্কিং পরিষেবা পৌঁছে দেওয়ার কথাও বিশদে উল্লেখ করেন। তিনি বলেন, সদ্য চালু হওয়া ‘আয়ুষ্মান ভারত’ কর্মসূচি টিয়ার টু এবং টিয়ার থ্রি শহরগুলিতে চিকিৎসা পরিকাঠামো ব্যবস্হার উন্নতি ঘটাবে। প্রধানমন্ত্রী বলেন, ‘নতুন ভারত’ বিনিয়োগের এক উপযুক্ত গন্তব্য এবং ‘গন্তব্য উত্তরাখন্ড’- এই নীতিকেই প্রতিফলিত করে। উত্তরাখন্ডে বিনিয়োগকারিদের স্বার্থে যে সমস্ত পদক্ষেপ গ্রহণ করা হয়েছে তার কথা উল্লেখ শ্রী মোদী এই রাজ্যে যোগাযোগ ব্যবস্হার মানোন্নয়নের জন্য সব মরশুমের উপযোগী চারধাম সড়ক প্রকল্প এবং ঋষিকেশ- কর্ণপ্রয়াগ রেল লাইন প্রকল্পে অগ্রগতির কথা তুলে ধরেন। পর্যটন ক্ষেত্রেও এই রাজ্যের বিপুল সম্ভাবনা রয়েছে বলে শ্রী মোদী অভিমত প্রকাশ করেন। প্রধানমন্ত্রী খাদ্য প্রক্রিয়াকরণ এবং পুননর্বীকরণযোগ্য শক্তি ক্ষেত্রে যে সমস্ত উদ্যোগ নেওয়া হচ্ছে, তার কথাও উল্লেখ করেন। ‘মেক ইন ইন্ডিয়া’ উদ্যোগে বিভিন্ন সাফল্যেরও তিনি উল্লেখ করেন। /
ভোপাল মেট্রো রেল প্রকল্প রূপায়ণে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে বুধবার (তেসরা অক্টোবর) কেন্দ্রীয় মন্ত্রিসভার বৈঠকে ভোপাল মেট্রো রেল প্রকল্প রূপায়ণের প্রস্তাবটি অনুমোদিত হয়েছে। এই প্রকল্পের আওতায় কারোন্দ সার্কেল এইম্‌স পর্যন্ত এবং ভাড়ভাড়া স্কোয়ার থেকে রত্নগিরি তিরাহা পর্যন্ত দুটি রেল করিডর নির্মাণ করা হবে, যার মোট দৈর্ঘ্য ২৭.৮৭ কিলোমিটার। এর মধ্যে কারোন্দ সার্কেল থেকে এইম্‌স পর্যন্ত করিডরের দৈর্ঘ্য ১৪.৯৯ কিলোমিটার এবং ভাড়ভাড়া থেকে রত্নগিরি তিরাহা পর্যন্ত করিডরের দৈর্ঘ্য ১২.৮৮ কিলোমিটার। এই প্রকল্প রূপায়িত হলে ভোপাল শহরের প্রধান ও ব্যস্ত জায়গাগুলির সঙ্গে মেট্রো যোগাযোগ স্থাপিত হবে। কারোন্দ সার্কেল থেকে এইম্‌স পর্যন্ত মেট্রো লাইনের অধিকাংশ অংশই মাটির ওপরে থাকবে। এই অংশে মোট ১৬টি স্টেশনের মধ্যে ১৪টিই মাটির ওপরে এবং দুটি ভূগর্ভস্থ হবে। ভাড়ভাড়া স্কোয়ার থেকে রত্নগিরি তিরাহা পর্যন্ত করিডরে মেট্রো লাইনের ১৪টি স্টেশনই মাটির ওপরে নির্মাণ করা হবে। এই মেট্রো প্রকল্পের ফলে শহরবাসীরা সুলভে ও নিরাপদে এক বিশ্বাসযোগ্য পরিষেবার সুযোগ গ্রহণ করতে পারবেন। সেইসঙ্গে, দুর্ঘটনার সংখ্যা যেমন কমবে, তেমনই দূষণ, সফরের সময়, বিদ্যুতের খরচ এবং অসামাজিক ঘটনার সংখ্যা হ্রাস পাবে বলে আশা করা হচ্ছে। প্রকল্প রূপায়ণে আনুমানিক খরচ ধরা হয়েছে ৬,৯৪১ কোটি ৪০ লক্ষ টাকা। চার বছরে প্রকল্পটির কাজ সম্পূর্ণ হবে। প্রকল্প রূপায়ণের জন্য মধ্যপ্রদেশ মেট্রো রেল কোম্পানি লিমিটেড নামে একটি সংস্থা গঠন করা হয়েছে। প্রকল্প রূপায়ণের খরচ কেন্দ্রীয় সরকার এবং মধ্যপ্রদেশ সরকার সমানভাবে বহন করবে। খরচের কিছু অংশ ইউরোপীয় বিনিয়োগ ব্যাঙ্ক থেকে ঋণ হিসেবে পাওয়া যাবে। এই প্রকল্পের প্রাথমিক কাজকর্ম শুরু জন্য ইতিমধ্যেই দরপত্র আহ্বান করা হয়েছে এবং শীঘ্রই এর কাজ শুরু হবে। /
ভারতীয় বায়ুসেনা প্রধানের পদমর্যাদায় অতিরিক্ত পদ : কেন্দ্রীয় মন্ত্রিসভার অনুমোদন

ভারতীয় বিমানবাহিনীতে ১৭ মাসের জন্য এয়ার মার্শাল পদমর্যাদায় একটি অতিরিক্ত পদ সৃষ্টির প্রস্তাবটি অনুমোদিত হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে এই বৈঠক আজ অনুষ্ঠিত হয়। মহামান্য সশস্ত্র বাহিনী ট্রাইব্যুনাল (প্রিন্সিপাল বেঞ্চ) নয়াদিল্লির আদেশক্রমে এই পদের মেয়াদ ১ ডিসেম্বর, ২০১৪ থেকে ৩০ এপ্রিল ২০১৬ পর্যন্ত। এয়ার মার্শাল পদমর্যাদার এই নতুন পদটি এরোনটিক্যাল ইঞ্জিনিয়ারিং-এর ক্ষেত্রে মঞ্জুরিকৃত পদের অতিরিক্ত। মহামান্য ট্রাইব্যুনালের নির্দেশ অনুসারে এ ভি এম সঞ্জয় শর্মার পদোন্নতির বিষয়টি এর সঙ্গে যুক্ত। মন্ত্রিসভার নিয়োগ কমিটির অনুমোদনক্রমে ১ ডিসেম্বর, ২০১৪ থেকে এয়ার মার্শাল পদমর্যাদায় উন্নীত হচ্ছেন এ ভি এম সঞ্জয় শর্মা। /….
শ্রী বলরাজ মাধোক-এর প্রয়াণে প্রধানমন্ত্রীর শোক

শ্রী বলরাজ মাধোক-এর মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “বলরাজ মাধোকজির মতাদর্শগত অঙ্গীকার ছিল যথেষ্ট শক্তিশালী, চিন্তাভাবনার স্বচ্ছতাও ছিল অসাধারণ। দেশ ও সমাজের প্রতি তিনি ছিলেন নিঃস্বার্থভাবেই নিবেদিতপ্রাণ। বহু সময় বলরাজ মাধোকজির সঙ্গে মতবিনিময়ের সৌভাগ্য আমার হয়েছিল। তাঁর মৃত্যু খুবই বেদনার। তাঁর পরিবার-পরিজনদের জানাই আমার গভীর সমবেদনার কথা।”
জাতীয় ইস্পাত নীতি, ২০১৭ : অনুমোদন কেন্দ্রীয় মন্ত্রিসভার

জাতীয় ইস্পাত নীতি, ২০১৭ বুধবার অনুমোদন লাভ করল কেন্দ্রীয় মন্ত্রিসভার।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই নীতিঅনুমোদনের সিদ্ধান্ত গ্রহণ করা হয়। ইস্পাত ক্ষেত্রে আরও বেশি করে গুরুত্ব দেওয়ারকথা বলা হয়েছে প্রস্তাবিত নীতিটিতে। এর ফলে একদিকে যেমন দেশে ইস্পাতের ব্যবহার আরওবেশি করে বৃদ্ধি পাওয়ার সম্ভাবনা রয়েছে, অন্যদিকে তেমনই উন্নতমানের ইস্পাতউৎপাদনের বিষয়টিকেও নিশ্চিত করা যাবে। ফলে, প্রযুক্তিগত দিক থেকে দেশের ইস্পাতশিল্পকে বিশ্ব প্রতিযোগিতার উপযোগী করে গড়ে তোলা সম্ভব হবে। প্রসঙ্গত উল্লেখ্য, নতুন ইস্পাত নীতি, ২০১৭-তে ২০৩০ সালের মধ্যে ইস্পাতউৎপাদনের লক্ষ্যমাত্রা বৃদ্ধির জন্য অতিরিক্ত ১৬ লক্ষ কোটি টাকা বিনিয়োগের প্রয়োজনপড়বে বলে জানা গেছে। পরিকাঠামো, আবাসন ও যান শিল্পক্ষেত্রে ইস্পাতের ব্যবহারউল্লেখযোগ্যভাবে বৃদ্ধি পাওয়ার সম্ভাবনার কথাও তুলে ধরা হয়েছে নতুন নীতিটিতে।আগামী ২০৩০ সালের মধ্যে মাথাপিছু ইস্পাত ব্যবহারের পরিমাণ ১৬০ কিলোগ্রামে নিয়েযাওয়ার লক্ষ্যমাত্রারও উল্লেখ রয়েছে নতুন নীতিতে। বর্তমানে দেশে মাথাপিছু ইস্পাতব্যবহারের মাত্রা হল ৬০ কিলোগ্রাম। সম্ভাবনাময় ক্ষুদ্র, অতিক্ষুদ্র এবং মাঝারি ধরনের ইস্পাত ক্ষেত্রের ওপরআরও বেশি করে জোর দেওয়ার কথাও বলা হয়েছে প্রস্তাবিত নীতিটিতে। এই ধরনেরশিল্পক্ষেত্রে জ্বালানিসাশ্রয়ী প্রযুক্তি ব্যবহারের মাধ্যমে সার্বিক উৎপাদনশীলতারওপর গুরুত্ব দেওয়ার পাশাপাশি, জ্বালানি খাতে ব্যয়ের মাত্রা কমিয়ে আনার চেষ্টা করাহবে। ইস্পাত গবেষণা ও প্রযুক্তি মিশন (এসআরটিএমআই) গড়ে তোলার মাধ্যমে ইস্পাতক্ষেত্রে গবেষণা ও উন্নয়ন প্রচেষ্টাকে আরও বেশি করে উৎসাহদান করা হবে। বিশেষত,লোহা ও ইস্পাত ক্ষেত্রে জাতীয় দিক থেকে গুরুত্বপূর্ণ প্রকল্পগুলিতে গবেষণা ওউন্নয়নের বিষয়টি বিশেষ অগ্রাধিকার লাভ করবে। জাতীয় ইস্পাত নীতি, ২০১৭ কার্যকর হলেদেশের ইস্পাত ক্ষেত্রে উৎপাদন ওবিপণনের উপযোগী এক বিশেষ পরিবেশ গড়ে তোলার ওপর জোর দেওয়া হবে। সংশ্লিষ্ট অন্যান্যমন্ত্রকের সঙ্গে সমন্বয় ও সহযোগিতার মাধ্যমে সমগ্র বিষয়টি দেখভালের দায়িত্বকেন্দ্রীয় ইস্পাত মন্ত্রকের।
সোনিপত-এ তিনটি মহাসড়ক প্রকল্পের শিলান্যাস করলেন প্রধানমন্ত্রী

আজ হরিয়ানার সোনিপত-এ তিনটি মহাসড়ক প্রকল্পের শিলান্যাস করেন প্রধানমন্ত্রী শ্রী নরেন্দ্র মোদী। এই উপলক্ষে প্রদত্ত এক ভাষণে প্রধানমন্ত্রী বলেন, শুধুমাত্র অর্থ দিয়ে সড়ক গড়ে তোলা যায় না বরং, সড়কই অর্থের যোগান দেয়। প্রধানমন্ত্রী বলেন, উন্নয়নের প্রাথমিক শর্তই হল সড়ক ও বিদ্যুতের মতো পরিকাঠামো প্রকল্পের বিকাশ। ঠিকমতো পরিকাঠামো গড়ে তুলতে পারলে উন্নয়নে গতি সঞ্চার ঘটে এবং জীবনযাত্রার মানও তাতে উন্নত হয়। এই মহাসড়কগুলি হরিয়ানার উন্নয়নকে ত্বরান্বিত করবে বলে প্রধানমন্ত্রী মন্তব্য করেন। পরিকাঠামো প্রকল্পগুলির দ্রুত রূপায়ণে যাবতীয় বাধা-বিপত্তি দূর করতে কেন্দ্রীয় সরকার সচেষ্ট। এই লক্ষ্যে পন্থা-পদ্ধতিও আরও সরল করে তোলা হচ্ছে বলে প্রধানমন্ত্রী উল্লেখ করেন। থেমে যাওয়া প্রকল্পগুলির দ্রুত রূপায়ণের লক্ষ্যে প্রতি মাসে বিভিন্ন রাজ্য ও মন্ত্রকগুলির সঙ্গে ‘প্রগতি’ পর্যায়ে মতবিনিময় করা হয় বলে প্রধানমন্ত্রী জানান। আগামী এক হাজার দিনের মধ্যে বিদ্যুৎহীন ১৮ হাজার গ্রামে বিদ্যুৎ পৌঁছে দেওয়ার লক্ষ্যের কথা পুনরায় ঘোষণা করে প্রধানমন্ত্রী বলেন, ২০২২ সালের মধ্যে দেশের প্রতিটি প্রান্তে ২৪ ঘন্টাই বিদ্যুৎ সরবরাহ অক্ষুণ্ণ রাখা হবে। কেন্দ্রীয় মন্ত্রী শ্রী নীতিন গড়করি এবং শ্রী বীরেন্দর সিং-ও অনুষ্ঠানে উপস্থিত ছিলেন।
সংবিধান (১২৩তম সংশোধন) বিল, ২০১৭ সংসদে পেশ করার প্রস্তাবে কর্মপরবর্তীঅনুমোদন কেন্দ্রীয় মন্ত্রিসভার

সংবিধান (১২৩ নম্বর সংশোধন) বিল, ২০১৭ সংসদে পেশ করার অনুমতি দিল কেন্দ্রীয়মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভারএক বৈঠকে কর্মপরবর্তী এই অনুমোদন দেওয়া হয়। একই সঙ্গে অনগ্রসর শ্রেণী সম্পর্কিতবিল, ২০১৭-টিকেও সংসদে পেশ করার প্রস্তাবেও সম্মতি দেওয়া হয়। মন্ত্রিসভার বৈঠকে এদিন বর্তমানের জাতীয় অনগ্রসর শ্রেণী সম্পর্কিত কমিশনেরপদ এবং ঐ কমিশনে কর্মরত ব্যক্তিদের প্রস্তাবিত নতুন জাতীয় কমিশনে বহাল রাখারসিদ্ধান্ত নেওয়া হয়। বর্তমানে কমিশন যে ভবনটি থেকে কাজ চালিয়ে যাচ্ছে, সেটিও নিয়েআসা হবে প্রস্তাবিত নতুন কমিশনের আওতায়। মন্ত্রিসভার এই সিদ্ধান্তের ফলে সামাজিক ও শিক্ষাগত দিক থেকে পিছিয়ে থাকাশ্রেণীগুলির সার্বিক কল্যাণ নিশ্চিত করা সম্ভব হবে। অনগ্রসর শ্রেণীগুলির জন্য গঠিত জাতীয় কমিশনের কাজ নিরন্তর রাখার পক্ষেও এটিএক গুরুত্বপূর্ণ সিদ্ধান্ত। …
ভারত ও জাপানের প্রধানমন্ত্রীর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে জাপানের প্রধানমন্ত্রী শিনজো অ্যাবে’র সঙ্গে কথা বলেছেন। উভয় নেতাই কোভিড-১৯সংক্রমণের জেরে বিশ্ব জুড়ে স্বাস্থ্য এবং অর্থনৈতিক ক্ষেত্রে যে সমস্যা দেখা দিয়েছে তা নিয়ে আলোচনা করেন। এই সমস্যা মোকাবিলায় উভয় দেশই কি কি পদক্ষেপ গ্রহণ করেছে তা নিয়ে আলোচনা করেন তাঁরা। বর্তমান পরিস্থিতিতে পরস্পরের দেশে আটকে পড়া নাগরিকদের যথাযথ সাহায্য ও সুযোগসুবিধা প্রদানের জন্য উভয় নেতাই একে অপরকে ধন্যবাদ জানান এবং আগামী দিনে এই ধরনের সহযোগিতা বজায় রাখার বিষয়ে সহমত পোষণ করেন। এই মহামারীর কারণে সারা বিশ্বে উদ্ভূত সমস্যার সমাধানে ভারত-জাপান অংশীদারিত্ব গুরুত্বপূর্ণ ভূমিকা পালন করবে বলেও উভয় নেতা জানান।